En tagdækker lægger tag med tagplader og tagpap. Særligt tagpap er tagdækkeren specialist i. Tagdækkeren lægger ikke tegl. Det skal du bruge en murer til.  En tagdækker kan også lægge isolering og sætte lister og forskellige afdækninger på taget. F.eks. langs kanterne på et tag med tagpap eller omkring en skorsten eller udluftning, der er ført igennem taget. Tagdækkeren ved alt om bygningsregler, hvilket tagbelægning der passer til tagkonstruktionen, samt kan vurdere tagkonstruktionens sundhed og sundheden af den tagbeklædning, der er på taget i dag.  Derudover ved tagdækkeren en masse om, hvordan taget bedst kan beskyttes mod udfordringer fra storme og skybrud.